Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, Nafarroako CO2 emisioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Landa Garapeneko eta Ingurumeneko kontseilariak Legebiltzarraren hurrengo Osoko Bilkuran ahoz erantzun dezan. Galdera honek 10-20/POR 340 ordezten du.

“CO2 emisioak, autonomia-erkidegoka, 1990-2019” txostenak ernarazi egin behar gaitu, bere konklusioen artean jasotzen baitu ezen Nafarroa, beste bi autonomia-erkidegorekin batera, 2018-2019 epean CO2 emisioak gehien areagotu zituzten autonomia-erkidegoen taldean dagoela.

Zer politika publiko gauzatuko ditu Nafarroako Gobernuak, datu horiek hobetze aldera?

Iruñean, 2021eko urtarrilaren 7an

Foru parlamentaria: Ainhoa Aznárez Igarza